Λάουρι Μάρκανεν

Ο Λάουρι Έλιας Μάρκανεν (φινλανδικά: Lauri Elias Markkanen) (Βάνταα, 22 Μαΐου 1997) είναι Φινλανδός επαγγελματίας διεθνής καλαθοσφαιριστής. Με ύψος 2,11 μέτρα αγωνίζεται ως πάουερ φόργουορντ / σέντερ για τους Γιούτα Τζαζ. Στο NBA Ντραφτ του 2017, επιλέχθηκε από τους Μινεσότα Τίμπεργουλβς στην έβδομη συνολική επιλογή, προτού συμπεριληφθεί σε συμφωνία ανταλλαγής στους Σικάγο Μπουλς για τον Τζίμι Μπάτλερ.

 Ο Μάρκανεν επιλέχτηκε από τους Μινεσότα Τίμπεργουλβς με την έβδομη επιλογή του πρώτου γύρου του NBA Ντραφτ 2017. Τη νύχτα του ντραφτ, τα δικαιώματά του ανταλλάχθηκαν στους Σικάγο Μπουλς μαζί με τους Ζακ ΛαΒίν και Κρις Νταν για τον Τζίμι Μπάτλερ και τα δικαιώματα του Τζάστιν Πάτον. Στις 5 Ιουλίου 2017, ο Μάρκανεν υπέγραψε με τους Μπουλς.Στις 19 Οκτωβρίου 2017, ο Μάρκανεν έκανε το ντεμπούτο του στο NBA με τους Μπουλς, όπου σημείωσε 17 πόντους. Στη συνέχεια, σημείωσε ρεκόρ ΝΒΑ στις 24 Οκτωβρίου, για τα περισσότερα τρίποντα στους τρεις πρώτους αγώνες καριέρας στο ΝΒΑ, με 10 τρίποντα. Ο Μάρκανεν ζήτησε επίσης από τον πρώην παίκτη του NBA Μπράιαν Σκαλαμπρίνι να χρησιμοποιήσει το νούμερό του, το 24, κάτι που επέτρεψε ο Σκαλαμπρίνι. Στις 30 Δεκεμβρίου, ο Μάρκανεν κατέγραψε 32 πόντους (ρεκόρ καριέρας) και 7 ριμπάουντ σε μια νίκη με 119–107 εναντίον των Ιντιάνα Πέισερς. Στις 10 Ιανουαρίου 2018, έπαιξε για πρώτη φορά 46 λεπτά σε αγώνα, σημείωσε 33 πόντους (ρεκόρ καριέρας), μαζί με 8 τρίποντα σε μια νίκη με 122–119 στην παράταση εναντίον των Νιου Γιορκ Νικς. Αυτό τον έκανε τον δεύτερο παίκτη με ύψος πάνω από 7 πόδια που σημείωσε 8 τρίποντα σε έναν αγώνα (ο πρώτος ήταν ο Ντιρκ Νοβίτσκι). Στις 22 Ιανουαρίου, κατέγραψε 17 ριμπάουντ (ρεκόρ καριέρας) κόντρα στους Νιου Ορλίνς Πέλικανς.Αφού σημείωσε 17 πόντους εναντίον των Μιλγουόκι Μπακς στις 28 Ιανουαρίου 2018, ο Μάρκανεν ξεπέρασε τον Χάνο Μότολα (715) ως ο κορυφαίος Φινλανδός σκόρερ του NBA. Στις 22 Μαΐου 2018, ονομάστηκε στην Πρώτη Ομάδα Πρωτοεμφανιζόμενων του NBA. Ολοκλήρωσε την πρώτη σεζόν του ως ο κορυφαίος των Μπουλς στα ριμπάουντ με 7,5 και τέταρτος σε πόντους, με 15,2. Τα 14 νταμπλ-νταμπλ τον κατέταξαν τρίτο μεταξύ των πρωτοεμφανιζόμενων, πίσω από τον Κάιλ Κούζμα και τον Μπεν Σίμονς. Στις 28 Αυγούστου 2021, ο Μάρκανεν αποκτήθηκε από τους Κλίβελαντ Καβαλίερς σε μια συναλλαγή τριών ομάδων που περιελάμβανε επίσης τους Πόρτλαντ Τρέιλ Μπλέιζερς. Την 1η Σεπτεμβρίου 2022, ο Μάρκανεν ανταλλάχθηκε στους Γιούτα Τζαζ, μαζί με τους Οτσάι Αγκμπάτζι, Κόλιν Σέξτον, τρεις επιλογές του πρώτου γύρου και δύο ανταλλαγές επιλογής, σε αντάλλαγμα για τον Ντόνοβαν Μίτσελ. Ο Μάρκανεν έκανε το ντεμπούτο του με την εθνική ομάδα Κ18 της Φινλανδίας στο Ευρωπαϊκό Πρωτάθλημα Κ18 του 2015. Ο Μάρκανεν είχε μέσο όρο 18,2 πόντους και ήταν ο κορυφαίος σκόρερ της διοργάνωσης. Ήταν ο πρώτος σκόρερ στο Ευρωπαϊκό Πρωτάθλημα Κ20 του 2016 με μέσο όρο 24,9 πόντους ανά παιχνίδι και ονομάστηκε στην Κορυφαία Ομάδα της Διοργάνωσης. Ο Μάρκανεν έπαιξε με την Εθνική Φινλανδίας ανδρών στο Ευρωμπάσκετ 2017, το οποίο εν μέρει διεξήχθη στη χώρα του. Οδήγησε την ομάδα του στη φάση των 16 με μέσο όρο 19,5 πόντους και 5,7 ριμπάουντ σε 6 αγώνες. Ο Μάρκανεν συμμετείχε επίσης στο Ευρωμπάσκετ 2022. Στις 11 Σεπτεμβρίου, με 43 πόντους, 9 ριμπάουντ, 3 ασίστ και 3 κλεψίματα ηγήθηκε της ομάδας για την πρόκριση των Φινλανδών στα προημιτελικά της διοργάνωσης, αποκλείοντας την Κροατία. Ο παίκτης που έφτασε γρηγορότερα τα 100 τρίποντα στην καριέρα του (41 αγώνες) Είναι γιος του Πέκα και της Ρίικα Μάρκανεν (το γένος Έλονεν), οι οποίοι ήταν και οι δύο επαγγελματίες καλαθοσφαιριστές, και έχει δύο αδέρφια, τον πρώην επαγγελματία καλαθοσφαιριστή Μίκα και τον επαγγελματία ποδοσφαιριστή Έερο. Τον Φεβρουάριο του 2018, ο Λάουρι και η σύζυγός του, Βέρνα Άχο, απέκτησαν έναν γιο. Τον Οκτώβριο του 2020 γεννήθηκε το δεύτερο παιδί τους.